Document ID: 31995D0286

KOMISSION PÄÄTÖS,
tehty 17 päivänä heinäkuuta 1995,
olennaiseen käyttötarkoitukseen vuodeksi 1995 sallittujen valvottujen aineiden määrien määrittämisestä tehdyn päätöksen 94/827/EY muuttamisesta otsonikerrosta heikentävistä aineista annetun neuvoston asetuksen (EY) N:o 3093/94 mukaan (95/286/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen, ja erityisesti sen 130 s artiklan,
ottaa huomioon otsonikerrosta heikentävistä aineista 15 päivänä joulukuuta 1994 annetun neuvoston asetuksen (EY) N:o 3093/94 (1),
ottaa huomioon Euroopan yhteisön laajenemisen kolmella uudella jäsenvaltiolla Itävallalla, Suomella ja Ruotsilla,
sekä katsoo, että
valvottujen aineiden määrät olennaisiin käyttötarkoituksiin Itävallassa, Suomessa ja Ruotsissa vuodeksi 1995 on määritettävä,
mainituista olennaisista käyttötarkoituksista on päätettävä kloorifluorihiilivetyjen osalta 3 artiklan 1 kohdan ja 4 artiklan 1 kohdan mukaan, täysin halogenoitujen kloorifluorihiilivetyjen osalta 3 artiklan 2 kohdan ja 4 artiklan 2 kohdan mukaan, halonien osalta 3 artiklan 3 kohdan ja 4 artiklan 3 kohdan mukaan, hiilitetrakloridin osalta 3 artiklan 4 kohdan ja 4 artiklan 4 kohdan sekä päätöksen (EY) N:o 3093/94 7 artiklan 4 kohdan mukaan,
komissio julkisti yhteisössä vuonna 1995 olennaiseen käyttötarkoitukseen sallittujen valvottujen aineiden määrien määrittämisestä annetun päätöksensä 94/827/EY (2) Euroopan yhteisön silloisia 12 jäsenmaata varten vuodeksi 1995,
päätökseen 94/827/EY on tehtävä pieni määrä korjauksia, jotka asetuksen (EY) N:o 3093/94 16 artiklassa säädetty komitea on hyväksynyt,
koska YK:n ympäristöohjelman UNEP:n Teknologian ja talouden arviointipaneeli (TAEP) suosittelee kattavaa vapautusta laboratorioiden olennaisia käyttötarkoituksia varten, tässä päätöksessä määrätään valvottujen aineiden varastosta mainittua käyttöä varten tyydyttämään valvottujen aineiden kaikkea laboratoriokäyttöä koskevaa mahdollista kysyntää,
täyttääkseen olennaisen laboratoriokäytön tarpeen yhteisössä komissio on nimennyt ne jakelijat, jotka päätöksessä 94/827/EY mainittujen jakelijoiden lisäksi saavat toimittaa valvottuja aineita mainittuun tarkoitukseen,
kolmea yritystä ei pitäisi mainita kyseisen komission päätöksen liitteessä 4, koska ne eivät ole laboratoriokemikaalien jakelijoita,
asetuksen (EY) N:o 3093/94 16 artiklassa säädetään menettelytavasta, jonka mukaan asetuksen soveltamista koskevat päätökset tehdään, ja
tässä päätöksessä määrätyt toimenpiteet ovat edellä mainitun asetuksen 16 artiklassa tarkoitetun komitean lausunnon mukaisia,
ON TEHNYT TÄMÄN PÄÄTÖKSEN:
1 artikla
Tällä päätöksellä muutetaan päätöstä 94/827/EY, koska unioni on laajentunut kolmella uudella jäsenvaltiolla Itävallalla, Suomella ja Ruotsilla ja koska tekstiin on tehtävä pieni määrä korjauksia.
2 artikla
Yritykset, jotka päätöksessä 94/827/EY mainittujen yritysten lisäksi saavat käyttää hyväkseen olennaisia käyttötarkoituksia vuonna 1995, mainitaan liitteessä 2. Kloorifluorihiilivetyjen 11, 12, 113, 114 ja 115 (määritetty lisäkokonaismäärä on 86,8 tonnia), muiden täysin halogenoitujen kloorifluorihiilivetyjen, halonien ja hiilitetrakloridin (määritetty lisäkokonaismäärä on 86,9 tonnia) määritetyt lisäkokonaismäärät 1 päivän tammikuuta ja 31 päivän joulukuuta 1995 väliselle jaksolle ovat kuten liitteessä 3 (3) osoitetaan.
3 artikla
Yritykset, jotka saavat päätöksen 94/827/EY liitteessä 4 mainittujen yritysten lisäksi käyttää hyväkseen olennaista käyttötarkoitusta koskevaa vapautusta valvottujen aineiden laboratoriokäyttöön yhteisössä 1995, mainitaan liitteessä 4.
Laboratorioissa olennaiseen käyttötarkoitukseen sallittujen kloorifluorihiilivetyjen määrää nostetaan 24 tonnilla ja laboratorioissa olennaiseen käyttötarkoitukseen sallitun hiilitetrakloridin määrää nostetaan 25 tonnilla.
4 artikla
Seuraavat yritykset on poistettava päätöksen 94/827/EY liitteestä 4, koska ne eivät täytä laboratoriokemikaalien jakelijoille asetettuja vaatimuksia: "Miramed", "Fiat Avio Spa" ja "Studio Chiono SRL".
5 artikla
1. Tämä päätös on osoitettu liitteessä 1 mainituille yrityksille.
2. Sitä sovelletaan valvonta-ajalle 1 päivästä tammikuuta 1995 31 päivään joulukuuta 1995.
Tehty Brysselissä 17 päivänä heinäkuuta 1995.

Labels: 3
1
4
20